CELEX: 62013TN0561
Language: sl
Date: 2013-10-24 00:00:00
Title: Zadeva T-561/13: Tožba, vložena 24. oktobra 2013 – Španija proti Komisiji

14.12.2013   
            
            
               SL
            
            
               Uradni list Evropske unije
            
            
               C 367/37
            
         Tožba, vložena 24. oktobra 2013 – Španija proti Komisiji
   (Zadeva T-561/13)
   2013/C 367/67
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: N. Díaz Abad, Abogado del Estado)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Za delno ničnega razglasi izpodbijani sklep, v delu v katerem izključuje stroške, ki jih je imela Kraljevina Španija v okviru pomoči ICDN za program razvoja podeželja 2007-2013 za Galicijo v višini 757 968,97 EUR, ki ustrezajo konceptu „naravnih ovir“, in
            
         
               —
            
            
               toženi instituciji naloži plačilo stroškov.
            
         
      Tožbeni razlogi in bistvene trditve
   
   Ta tožba je vložena zoper Izvedbeni sklep Komisije 2013/433/EU z dne 13. avgusta 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije.
   Tožeča stranka v utemeljitev tožbe navaja ta tožbena razloga:
   
               1.
            
            
               Prvi tožbeni razlog se nanaša na kršitev členov 10(2) in (4) in 14(2) Uredbe št. 1975/2006.
               
                           —
                        
                        
                           V zvezi s tem zatrjuje, da je obveznost popisa živali med pregledom na kraju samem v smislu pomoči ICDN, v nasprotju s kontinuiranostjo merila koeficienta obremenitve in z načelom enakega obravnavanja; ter da je Komisija napačno razlagala navedene določbe, s tem da je štela, da španski sistem ni primeren za preverjanje izpolnitve merila obremenitve.
                        
                     
         
               2.
            
            
               Drugi tožbeni razlog temelji na kršitvi člena 2(2) Uredbe št. 1082/2003 in člena 26(2)(b) Uredbe št. 796/2004.
               
                           —
                        
                        
                           V zvezi s tem zatrjuje, da v izpodbijanem sklepu niso upoštevane navedene določbe v delu, v katerem se zahteva popis živali ob pregledu na kraju samem, da se preveri merilo koeficienta obremenitve.